# REZUMAT[[1]](#footnote-2)

**CADRUL POLITICII DE RELOCARE**

Proiectul ”Securitatea aprovizionării cu apă și sanitație în Moldova”

DESCRIEREA PROIECTULUI ȘI COMPONENTELE ACESTUIA

Guvernul Republicii Moldova este în proces de negociere cu Banca Mondială cu privire la asistența financiară pentru proiectul propus în domeniul securității aprovizionării cu apă și sanitație (denumit în continuare SAACM). Obiectivul de dezvoltare al proiectului (ODP) este sporirea accesului la serviciile de alimentare cu apă și canalizare gestionate în condiții de siguranță într-un șir de zone rurale și orașe mici preselectate și consolidarea capacităților instituționale la nivel local și național pentru prestarea serviciilor de alimentare cu apă și canalizare.

Proiectul include patru componente :

| **Componenta** | **Sub-componenta/ Activități** |
| --- | --- |
| **Componenta 1 –** **Creșterea accesului la serviciile de alimentare cu apă și canalizare gestionate în condiții de siguranță în zonele rurale și orașele mici selectate.** | **Subcomponenta 1.1: Extinderea accesului și calitatea serviciilor AAC**  |
| Finanțarea următoarelor activități de investiții: 1. extinderea și îmbunătățirea serviciilor de alimentare cu apă în raioanele Cahul, Vulcănești[[2]](#footnote-3) și Râșcani,
2. extinderea și îmbunătățirea serviciilor de tratare a apelor uzate în municipiile Soroca și Comrat,
3. îmbunătățiri ale serviciilor de canalizare locale/individuale pentru satele din regiunile rurale
 |
| **Subcomponenta 1.2: Îmbunătățirea facilităților WASH în instituțiile publice** |
| Finanțarea următoarelor activități:1. reabilitarea/construcția conexiunilor de alimentare cu apă la rețelele centralizate sau la punctele de conectare ale surselor existente, conectarea la sistemele de canalizare sau construcția facilităților de canalizare locale, și construcția nouă sau reabilitarea toaletelor înăuntrul clădirilor cu facilități adecvate pentru spălarea mâinilor și igienă.
2. dezvoltarea capacităților pentru asigurarea funcționării și întreținerii în mod adecvat a facilităților și
3. campanii de schimbare a comportamentului privind igiena generală și în special de spălare a mâinilor pentru personalul școlar, elevi și lucrători din domeniul sănătății.
 |
| **Componenta 2 – Consolidarea capacității instituționale la nivel național și local pentru îmbunătățirea prestării serviciilor AAC** | **Subcomponenta 2.1:** **Consolidarea capacității instituționale la nivel național pentru AAC** |
| Finanțarea următoarelor activități:1. pregătirea unui Plan Național de Dezvoltare AAC, a unui program de investiții și a unei strategii de finanțare și de dezvoltare a capacității entității sale principale;
2. procesul de agregare a (fuzionare a) operatorilor AAC în furnizori regionali de servicii autorizați conform acestui Plan;
3. dezvoltarea și implementarea unui sistem informațional național în domeniul AAC pentru evaluarea performanței,
4. revizuirea și/sau elaborarea legislației noi, politicilor și documentelor normative și a normelor noi de proiectare și construcție pentru canalizare;
5. dezvoltarea capacității Agenției Naționale pentru Reglementare în Energetică (ANRE), autoritatea de reglementare în domeniul AAC, a operatorilor și administrațiilor locale de a se conforma cu procedurile tarifare, și
6. implementarea unui program de dezvoltare profesională, în colaborare cu Asociația "Moldova Apa-Canal" (AMAC)[[3]](#footnote-4) și instituțiile de învățământ din Republica Moldova[[4]](#footnote-5), pentru a spori atât competența resurselor umane existente cât și de a atrage competențe noi în sector, în special femei.
 |
| **Subcomponenta 2.2:** **Îmbunătățirea performanței furnizorilor de servicii AAC** |
| Finanțarea următoarelor activități: investiții (bunuri, lucrări) și asistență tehnică (servicii de consultanță, instruire) pentru a sprijini un plan multianual prioritar de îmbunătățire a performanței (PIP) cu scopul de a spori performanța a cinci operatori AAC[[5]](#footnote-6) implicați în cadrul componentei 1.1, în special în ceea ce privește durabilitatea financiară, eficiența, incluziunea și reziliența. |
| **Component 3 - Managementul și coordonarea proiectului.** | Finanțarea costurilor operaționale, serviciilor de consultanță, a altor servicii decât consultanța, a bunurilor, și a instruirilor pentru finanțarea costului general de gestionare a proiectului, inclusiv a echipei de bază a proiectului pentru Unitatea de Implementare a Proiectului (UIP), a necesităților de susținere a implementării la nivel regional în cadrul Agențiilor de Dezvoltare Regională (ADR) și la nivel central pentru MADRM, drept Entitate de Implementare a Proiectului (EIP). |
| **Component 4 – Răspuns cu intervenții de urgență (RIU).** | Este inclusă o componentă provizorie cu sumă zero, care va permite o realocare rapidă a mijloacelor din credit/împrumut pentru alte componente pe parcursul unei situații de urgență conform procedurilor rapide de achiziție și debursare. |

Se preconizează ca proiectul să ofere beneficii în mod direct pentru circa 95.000 de persoane care locuiesc în zonele proiectului, inclusiv prin obținerea accesului la alimentarea cu apă (35.000) și/ sau la canalizare (36.500) la domiciliu, plus 25.000 de persoane prin condiții WASH îmbunătățite în instituțiile de învățământ pe care le frecventează. În ceea ce privește alimentarea cu apă, beneficiarii sunt în mare parte gospodării care se bazează în prezent pe autoaprovizionarea cu apă potabilă, dar care în rezultatul proiectului, vor fi conectate la un sistem centralizat, la fel, și gospodăriile care sunt acum slab deservite de un operator local vor beneficia de îmbunătățirea calității și fiabilitatea serviciilor de aprovizionare cu apă prestate prin noul sistem dezvoltat (35.000). În ceea ce privește canalizarea, beneficiarii includ gospodării care, în rezultatul proiectului, vor fi conectate la un sistem de canalizare cu colectare și tratare adecvată a apelor uzate, precum și gospodării cu o conexiune de canalizare existentă vor fi conectate la un sistem care funcționează fără niciun tratament și eliminare în condiții de siguranță la moment (35.000). În plus, se preconizează să ajungă la 500 de gospodării sau la 1, 500 de persoane în satele din regiunile rurale un program pilot care va contribui la creșterea accesului la serviciile de canalizare gestionate în condiții de siguranță.

Se estimează că activitățile proiectului să genereze atât impacturi sociale pozitive directe, cât și indirecte. Cu toate acestea, în afară de potențialele relocări involuntare, achiziții permanente sau temporare de terenuri și alte efecte ale activităților de relocare, proiectul poate declanșa potențiale impacturi sociale negative, după cum este menționat în continuare:

* Restricționarea temporară a accesului la anumite zone ale clădirii în timpul activităților legate de lucrări civile
* Riscuri pentru siguranța publică ce țin de construcții.
* Zgomotul și vibrațiile provocate de construcții care afectează procesele de predare și învățare în timpul lucrărilor civile și în perioada de instalare.

Impacturile sociale negative ar putea fi asociate cu probleme de securitate și sănătate provocare de construcții în cazul în care măsurile de atenuare prevăzute nu sunt urmate de contractori în timpul executării lucrărilor civile sau a instalării noului echipament în stațiile de tratare a apelor uzate (WWTP).

PRINCIPIILE ȘI OBICTIVELE PRIVIND RELOCAREA

Obiectivul acestui Cadru al politicii de relocare este de a stabili politicile, principiile, aranjamentele instituționale, orarele și bugetele indicative pentru relocarea care urmează să fie cauzată de proiect. Elaborarea CPR și aplicarea SMS5 sunt potențial declanșate de Subcomponenta 1.1: Extinderea accesului și calitatea serviciilor de alimentare cu apă și canalizare și Subcomponenta 1.2: Îmbunătățirea facilităților WASH în instituțiile publice.

Obiectivele PAR individuale care urmează să fie pregătite și implementate înainte de eliberarea terenului pentru lucrări de construcție se vor referi la specificarea procedurilor care trebuie urmate și acțiunile care trebuie întreprinse pentru a compensa și/ sau ajuta în mod corespunzător persoanele și comunitățile afectate. PAR vor identifica întreaga gamă de persoane afectate de proiect și vor justifica strămutarea acestora (după caz) ulterior examinării alternativelor care ar minimiza sau evita strămutarea.

Achiziția de terenuri pentru proiect va fi guvernată de următoarele principii generale:

* Se vor lua toate măsurile posibile pentru a minimiza achiziția de terenuri productive, proprietate privată și pentru a evita achiziționarea zonelor rezidențiale și întreprinderi prin selectarea atentă a parcelelor necesare și luarea în considerare a tuturor alternativelor posibile.
* În legătură cu cele menționate mai sus, proiectul va utiliza cât mai mult posibil terenuri deținute de guvern pentru infrastructura necesară.
* În cazul în care este necesară achiziția terenului, drepturile de proprietate și moștenire ale persoanelor afectate vor fi respectate și vor fi urmate procedurile specificate în CPR și PAR relevante.
* Pregătirea și implementarea instrumentelor de relocare se vor efectua în mod transparent, cu participarea persoanelor afectate și a instituțiilor relevante.
* Pentru cei care pierd terenuri agricole, proiectul va pune accentul principal pe oferirea terenului de înlocuire acceptabil, cu valoare de producție echivalentă sau compensare în numerar, după cum se va conveni cu persoana afectată de proiect. Evaluarea terenurilor, a întreprinderilor și a altor active pentru care se acordă compensație se va baza pe costul complet de înlocuire, pentru pământ și valoarea normativă a terenului[[6]](#footnote-7), așa cum este specificat în definiția costului de înlocuire. În cazul în care terenul alternativ de înlocuire cu calitate similară (suprafață și calitate) nu este disponibil, diferența de calitate și suprafață poate fi compensată în numerar la valoarea de înlocuire.
* Toate facilitățile de infrastructură, cum ar fi drumurile, conductele de apă și rețelele de comunicații distruse de proiect vor fi înlocuite.
* Proiectul va căuta să rezolve problemele de compensare, înregistrare și transfer cu proprietarii, de comun acord.
* Persoanele afectate vor primi un teren de înlocuire sau compensație integrală, fără deducerea devalorizării sau în orice alt scop înainte ca Agenția de Implementare/ Autoritățile Locale să solicite eliberarea terenului pentru lucrările de construcție a infrastructurii.
* Politica se aplică tuturor persoanelor afectate, indiferent de numărul total de persoane afectat, de gravitatea impactului și de faptul dacă acestea au titluri legale asupra terenurilor sau bunurilor. O atenție deosebită trebuie acordată nevoilor grupurilor vulnerabile din rândul celor afectați.
* În timpul pregătirii și implementării PAR, se va acorda o atenție deosebită nevoilor grupurilor vulnerabile, femeilor și minorităților, persoanelor care trăiesc sub pragul sărăciei, minorităților etnice și persoanelor strămutate. PAP vulnerabile vor fi identificate și nevoile lor speciale vor fi evaluate în timpul pregătirii PAR

Se vor desfășura consultări publice cu diverse părți interesate (descrierea detaliată a părților interesate în cadrul proiectului este prezentată în SEP). Versiunea finală a CPR, după aprobarea Băncii Mondiale, va fi publicată pe paginile web oficiale ale creditorului și ale implementatorului și în resursele de informații oficiale (dacă există). În plus, copiile tipărite ale acestui CPR vor fi disponibile la șantierele de construcții și localități.

PREGĂTIREA ȘI APROBAREA PLANURILOR DE RELOCARE

După disponibilitatea informațiilor cu privire la cantitatea exactă și tipul de teren care urmează să fie alocat, numărul de persoane afectate, vor fi pregătite planuri de acțiune pentru relocare pentru secțiunile respective ale proiectului.

Luând în considerare faptul că nu există schițe de proiect finale pentru subproiectele menționate mai sus în cadrul componentei 1.1 și activități care să aibă decizii inginerești finale, nu există suficiente date pentru a pregăti planul (planurile) de acțiune pentru relocare. Planurile de acțiune pentru relocare care vor fi elaborate în cadrul proiectului vor fi pregătite de UIP și aprobate de către Banca Mondială.

Evaluarea planificării pentru relocare va fi utilizată pentru a identifica tipul și natura potențialelor efecte negative rezultate din activitățile propuse în cadrul proiectului și pentru a genera măsuri adecvate de abordare a acestor impacturi. Pașii care trebuie întreprinși pentru fiecare plan individual de acțiune pentru relocare includ un proces de examinare, identificarea persoanelor afectate de proiect. Scopul examinării este de a identifica și de a lua în considerare problemele cu privire la relocare cât mai curând posibil. Odată identificate problemele de relocare și persoanele afectate de proiect, ar trebui întreprinși următorii pași: să fie pregătit un PAR de către UIP în consultare cu autoritățile locale și PAP.

PAR va fi aprobat de Banca Mondială. Odată aprobat de către Bancă, PAR va fi dezvăluit și consultările publice cu PAP vor fi efectuate de către împrumutat înainte de implementarea PAR.

PAR trebuie să fie implementat în măsură completă, abordând astfel problemele de compensare pentru pierderile specificate de PAP, înainte de a elibera terenul pentru inițierea lucrărilor.

Consultarea publică și participarea în timpul pregătirii și implementării PAR sunt esențiale, deoarece oferă PAP posibilitatea de a contribui atât la proiectarea și implementarea activităților proiectului, cât și la reducerea probabilității de conflicte, precum și la creșterea beneficiilor pentru PAP. Pentru ca proiectul să aibă succes și eficacitate, este necesară o colaborare strânsă cu comunitățile locale. Recunoscând acest fapt, o atenție specială ar trebui acordată consultării publice cu persoanele/ gospodăriile potențial afectate.

Procesul de consultare va asigura că toți cei identificați ca părți interesate sunt consultați, informațiile despre proiect sunt împărtășite cu publicul prin notificări în ziare locale, anunțuri în birourile de stat sau pe panourile de informații din regiune etc., cu scopul de a permite o contribuție semnificativă și de a consolida implicarea comunităților locale în monitorizarea proiectului.

 ESTIMAREA POPULAȚIEI STRĂMUTATE

La momentul redactării documentului nu există o estimare a numărului de persoane afectate sau persoane strămutate. Acest lucru se va face după ce proiectele finale sunt aprobate. În baza locației proiectate pentru conducte, rezervoare și locațiilor de tratare a apei potabile și a stațiilor de tratare a apelor uzate, proiectul va determina exact trecerea și zona pentru relocare cu impact potențial.

Proiectarea se va concentra[[7]](#footnote-8) pe minimizarea nevoii de relocare și achiziție de terenuri. Acest lucru este posibil deoarece acolo unde sunt necesare lucrări de reabilitare sau înlocuire; se fac pe proprietate publică sau în cadrul aliniamentelor existente. În cazul în care sunt necesare noi conducte îngropate, acestea vor fi amplasate în cadrul rezervei de drum. În timpul lucrărilor și activităților de construcție de-a lungul drumurilor vor exista, de asemenea, efecte de relocare pe termen scurt care ar putea afecta, de exemplu, întreprinderile sau mijloacele de trai. Cu toate acestea, există excepții în locații limitate în care contractanților care vor efectua lucrările li se va cere să lucreze într-o zonă mai îngustă pentru a minimiza impactul relocării. În astfel de locații, contractorul de lucrări ar putea folosi un excavator mai mic (mini excavator) sau excavarea manuală folosind echipamente portabile. Locațiile cu un coridor de impact de relocare redus vor fi identificate în documentele de licitație programate și prezentate pe planuri cu coordonate GPS.

Cu toate acestea, în timp ce studiile de fezabilitate și proiectările preliminare indică faptul că proiectul va viza utilizarea terenurilor în proprietate publică pentru stații de tratare a apelor potabile și a apelor uzate, rezervoare și va urma drumurile existente, adică conductele vor fi plasate în dreptul drumului, pot exista cazuri după aprobarea proiectelor finale, care pot declanșa următoarele efecte potențiale de relocare:

* Pierderea permanentă a terenurilor și a activelor (inclusiv a culturilor) din cauza construcției stațiilor de tratare, rezervoarelor și/ sau a conductelor pe terenuri private.
* Pierderea permanentă a activelor (inclusiv a culturilor) pe terenuri publice (utilizatori de terenuri publice) din cauza construcției stațiilor de tratare și/ sau a conductelor pe terenuri publice ocupate informal.
* Pierderea temporară a terenului în timpul fazei de construcție a proiectului (acomodarea pentru lucrările de construcție în cadrul construcțiilor proiectate).
* Pierderea temporară a veniturilor în cazul în care afacerile situate în construcțiile proiectate pleacă sau afacerile care pierd accesul la locații din cauza lucrărilor de construcții. Aceste activități comerciale pot fi perturbate de lucrările de construcție.
* Impacturi asupra persoanelor vulnerabile care pot duce la creșterea vulnerabilității.

Proprietarii de terenuri și chiriașii (înregistrați și neînregistrați) care cultivă culturi sezoniere vor fi informați cu 6 luni în avans cu privire la începerea lucrărilor. Acest lucru va permite proprietarilor de terenuri și chiriașilor să planifice în mod adecvat sezonul de recoltă următor și să evite costurile inutile.

AUTORIZAȚIA ȘI CRITERII DE ELIGIBILITATE

**Tabelul 1. Autorizația și criteriile de eligibilitate**

|  |  |  |
| --- | --- | --- |
| **Tipul de pierderi**  | **Persoana autorizată**  | **Politica de compensare și Standarde**  |
| **Pierderea permanentă a terenului**  | **Proprietari de terenuri private, inclusiv:**Proprietarii de terenuri cu documentație de proprietate a terenurilor înregistratăPersoanele care au obținut dreptul de a-și înregistra proprietatea din cauza posesiei efective îndelungate, dar nedocumentat Persoană cu procură notarială pentru a acționa în numele unui proprietar de teren absent | Pierderea terenului va fi compensată pentru costul complet de înlocuire. Compensația va fi plătită în natură cu un teren înlocuitor, opțiunea teren pentru terenÎn cazuri excepționale, când PAP non-vulnerabile prezintă o preferință puternică pentru numerar, după ce au fost informați despre diversele tipuri de compensații, această compensație poate fi plătită în numerar pentru valoarea costului complet de înlocuire.În cazul în care terenul alternativ de înlocuire cu calitate similară (suprafață și calitate) nu este disponibil, diferența de calitate și suprafață poate fi compensată în numerar la valoarea de înlocuire. |
| **Pierderea temporară a terenului**  | **Proprietari de terenuri private, inclusiv:**Proprietarii de terenuri cu documentație de proprietate a terenurilor înregistratăPersoanele care au obținut dreptul de a-și înregistra proprietatea din cauza posesiei efective îndelungate, dar nedocumentat Persoană cu procură notarială pentru a acționa în numele unui proprietar de teren absent | Compensația în numerar pentru utilizarea terenului calculată la valoarea de piață a chiriei sau la valoarea normativă a terenului, oricare dintre acestea este mai mare |
| **Chiriași înregistrați, inclusiv:**Chiriașii privați sau entități cu arendă înregistrată pe terenuri de statChiriași privați sau entități cu arendă înregistrată pe terenuri municipaleCireași privați sau entități cu arendă înregistrată pe teren privatChiriași privați sau entități cu drepturi terțe (drepturi de pășunat sezoniere și de circulație a stocurilor, fabricarea fânului) | Compensația în numerar pentru utilizarea terenului calculată la nivelul de piață a chiriei sau la nivelul normativ a terenului, oricare dintre acestea este mai mare  |
| **Chiriașii neînregistrați, inclusiv:**Chiriași privați cu acord verbal sau informal (neînregistrat) cu proprietarul terenului Chiriași privați de terenuri de stat sau municipale fără arendă sau contract formal Chiriași privați de terenuri private fără contract formal cu proprietarul terenului | Compensația în numerar pentru utilizarea terenului calculată la valoarea de piață a chiriei sau la valoarea normativă a terenului, oricare dintre acestea este mai mare |
| **Pierderea activelor** | **Proprietari de active private, inclusiv:**Proprietarii de active cu documentație înregistratăPersoanele care au obținut dreptul de a-și înregistra bunurile din cauza posesiei efective îndelungate, dar nedocumentatPersoană cu procură notarială pentru a acționa în numele unui proprietar de active absent  | Pierderea activelor va fi compensată pentru costul complet de înlocuire. Compensația va fi plătită în natură cu un activ de înlocuire. În cazuri excepționale, când PAP-uri non-vulnerabile exprimă o puternică preferință pentru numerar după ce au fost informați despre diversele tipuri de compensații, această compensație poate fi plătită în numerar pentru valoarea costului de înlocuire complet. |
| **Proprietari de active neînregistrate, inclusiv:**Proprietar de active cu acord verbal sau informal (neînregistrat) cu proprietarul terenuluiProprietar de bunuri pe terenuri de stat sau municipale fără arendă sau contract formal Proprietar de active pe un teren privat fără contract formal cu proprietarul terenului | Pierderea activelor va fi compensată pentru costul complet de înlocuire. Compensația va fi plătită în natură cu un activ de înlocuire.În cazuri excepționale, când PAP-uri non-vulnerabile exprimă o puternică preferință pentru numerar după ce au fost informați despre diversele tipuri de compensații, această compensație poate fi plătită în numerar pentru valoarea costului de înlocuire complet |
| **Pierderea copacilor/ culturilor** | **Proprietari de arbori/ culturi, inclusiv:**Proprietari de arbori/ culturi cu documentație de proprietate a terenurilor înregistratăProprietar de arbori/ culturi care a obținut dreptul de a-și înregistra terenul din cauza posesiei efective îndelungate, dar nedocumentatPersoană cu procură notarială pentru a acționa în numele unui proprietar de arbori/ culturi absent | Compensare la valoarea de piață În cazul culturilor anuale, proprietarii culturilor vor fi informați cu 6 luni în avans cu privire la începerea lucrărilor pentru a le permite să planifice în avans și pentru a evita costurile inutileProprietarii de culturi anuale vor fi, de asemenea, autorizați să își strângă roada dacă, până la începerea lucrărilor, culturile sunt gata pentru recoltare |
| **Chiriași înregistrați, inclusiv:**Proprietari de arbori/ culturi sau entități cu arendare înregistrată pe terenuri de statProprietarii de arborii/ culturi sau entități cu arendare înregistrată pe terenuri municipaleProprietari de arbori/ culturi sau entități cu arendă înregistrată pe teren privat Proprietari de arbori/ culturi sau entități cu drepturi ale terților (drepturi sezoniere de pășunat și de circulație a stocurilor, fabricarea fânului) | Compensare la valoarea de piață În cazul culturilor anuale, proprietarii culturilor vor fi informați cu 6 luni în avans cu privire la începerea lucrărilor pentru a le permite să planifice în avans și pentru a evita costurile inutileProprietarii de culturi anuale vor fi, de asemenea, autorizați să își strângă roada dacă, până la începerea lucrărilor, culturile sunt gata pentru recoltare |
| **Chiriași neînregistrați, inclusiv:**Proprietarii de arbori/ culturi cu acord verbal sau informal (neînregistrat) cu proprietarul terenuluiProprietari de arbori/ culturi pe terenuri de stat sau municipale fără arendă sau contract formalProprietari de arbori/culturi pe teren privat fără contract formal cu proprietarul terenului | Compensare la valoarea de piață În cazul culturilor anuale, proprietarii culturilor vor fi informați cu 6 luni în avans cu privire la începerea lucrărilor pentru a le permite să planifice în avans și pentru a evita costurile inutileProprietarii de culturi anuale vor fi, de asemenea, autorizați să își strângă roada dacă, până la începerea lucrărilor, culturile sunt gata pentru recoltare |
| Impacturi asupra PAP vulnerabile - risc de vulnerabilitate crescută  | Grupuri vulnerabile sau expuse riscului | Măsurile speciale pentru persoanele vulnerabile vor include sprijin financiar pentru asigurarea veniturilor, servicii de sănătate sau educație și sprijin social, în funcție de necesitățile acestora. |
| Pierderea veniturilor și a mijloacelor de trai | Pierderea afacerilor formale și informale (venituri) | Pierderea veniturilor din afaceri va fi compensată în numerar pentru costul identificării unei locații alternative viabile; pentru venitul net pierdut în perioada de tranziție; și pentru restabilirea activităților comerciale.În plus, proprietarii de afaceri vor obține asistență specializată pentru restabilirea afacerilor lor.  |
| Pierderea veniturilor formale și informale provenite din angajare datorită închiderii permanente sau relocării activităților productive  | Angajații afectați vor primi asistență în numerar pentru șase (6) luni de pierdere a salariilor și, dacă este necesar, asistență în vederea identificării oportunităților alternative de angajare și instruire pentru pregătirea abilităților. |
| Pierderea veniturilor din arendă | Pierderea veniturilor din arendă va fi compensată în numerar cu o plată lunară a chiriei până când clădirea pentru închiriere va fi restaurată sau va exista o nouă sursă de venit. |
| Costuri de restabilire - Costuri și întreruperi asociate cu dezmembrarea, transportul și reconstrucția structurilor și activelor | PAP va primi alocații în natură și în numerar pentru dezmembrarea caselor și/ sau afacerilor, transport și reinstalarea bunurilor mobile ale acestora. |
| Accesul la servicii - întreruperea accesului la resursele educaționale locale/ familiare | Suport social  |

SOLUȚIONAREA RECLAMAȚIILOR

Scopul stabilirii unui mecanism de soluționare a reclamațiilor este asigurarea că procedurile corecte, în timp util și accesibile tuturor părților sunt în vigoare pentru soluționarea sau redresarea oricărei plângeri sau reclamație individuală sau colectivă (comunitară) din partea populației afectate de proiect. Abordarea comună este de a identifica soluții în stadiul incipient. Unii dintre pași pot include:

Furnizarea informațiilor clare și ușor accesibile tuturor persoanelor afectate de proiect (PAP) cu privire la modul de depunere a reclamațiilor sau rezolvare a oricăror dispute care pot apărea ca urmare a proiectului.

* Identificarea și implementarea acțiunilor corespunzătoare, reciproc acceptabile și benefice pentru toate părțile.
* Asigurarea că reclamațiile sunt satisfăcute; și
* Evitarea recursului la procedurile judiciare.

Legislația Republicii Moldova permite persoanelor afectate o opțiune de a solicita despăgubiri prin instanțe, în temeiul Codului funciar, Legea privind exproprierea pentru uz public, Legea contenciosului administrativ, nr. 793-XIV din 10 februarie 2000, Legea contenciosului administrativ, nr. 793 -XIV din 10 februarie 2000 și Codul de procedură civilă, nr. 225-XV din 30 mai 2003, Codul administrativ (nr. 116, 19-07-2018). Mai exact, aceste legi oferă cadrul conform căruia poate fi elaborat un mecanism pentru reclamații în scopul relocării și achiziției de terenuri, inclusiv:

* Se prevede recurs împotriva condițiilor de expropriere în termen de 45 de zile de la notificare. Astfel de contestații sunt soluționate în termen de 30 de zile de la recurs de către un comitet[[8]](#footnote-9), inclusiv trei specialiști și trei proprietari de terenuri. Părțile trebuie notificate în termen de cinci zile de la adoptarea deciziei comitetului, care ar servi drept bază pentru compensații (Legea privind exproprierea pentru uz public);
* Dacă părțile nu pot conveni asupra termenilor, exproprierea din motive de utilizare publică poate avea loc numai în baza unei hotărâri judecătorești și a rambursării preliminare. În acest caz, instanța numește experți relevanți pentru a determina nivelul compensației. Plata trebuie efectuată în termen de 30 de zile de la decizia instanței (Legea privind exproprierea pentru uz public).
* Petiționarii care nu sunt de acord cu deciziile persoanei sau entității oficiale care au examinat petiția, au dreptul să facă apel la instanța administrativă în termen de 30 de zile (Codul administrativ nr. 116 din 19.07.2018); și
* Dreptul oricărei persoane interesate de a face apel la o instanță pentru a-și apăra drepturile care au fost încălcate sau contestate și libertățile și interesele sale legitime (articolul 5 din Codul de procedură civilă, nr. 225-XV din 30 mai 2003 ).

În baza prevederilor existente în legislația Republicii Moldova, conformitatea cu SMS5 poate fi realizată în următoarele domenii:

* Trebuie să fie disponibil un mecanism pentru reclamații pentru a permite PAP să conteste orice decizie, practică sau activitate care decurge din compensarea terenurilor sau a altor active asupra cărora nu au fost de acord.
* PAP vor fi pe deplin informate cu privire la drepturile lor și cu privire la procedurile de soluționare a reclamațiilor, fie verbal, fie în scris, în timpul consultării, al sondajului și al perioadei de compensare.
* Se va avea întotdeauna grijă ca nemulțumirile să fie prevenite, decât să treacă printr-un proces de soluționare. Acest lucru poate fi obținut prin proiectarea și implementarea minuțioasă a PAR, prin asigurarea participării și consultării depline cu PAP și prin stabilirea unei comunicări și coordonări extinse între comunitate, UIP și administrațiile locale în general.
* Procedura de depunere a reclamațiilor ar trebui să fie simplă, astfel încât să permită atât comunității locale, cât și la nivel individual administrarea ușoară a tuturor etapelor acestea; ar trebui să fie flexibilă, deschis la diferite dovezi și soluționare corectă a reclamațiilor celor care și-au exprimat nemulțumirea și, prin urmare, solicită remediere; și
* Este important ca persoanelor sau comunităților să li se ofere informații clare și în timp util cu privire la progresul procedurii privind reclamațiile pe toată durata; în cazul comunității, este recomandabil să se ia în considerare și mecanismele legale și tradiționale locale de soluționare a litigiilor și a reclamațiilor.

Mecanismul de soluționare a reclamațiilor (GRM) va fi stabilit în consecință și va fi prezentat comunității și persoanelor afectate în timpul dezvăluirii informațiilor inițiale. Informațiile, inclusiv procedurile de soluționare a reclamațiilor, modurile de depunere a reclamațiilor, detaliile de contact ale personalului responsabil pentru mecanism și termenele de răspuns și soluționare vor fi comunicate în următoarele moduri:

* Postate public pe afișele publice - primăria satului sau panourile publice dedicate.
* Incluse în broșurile/ pliantele cu informații despre proiect.
* Postate pe paginile web ale MADRM și UIP și pe pagina web a platformei online specifică pentru implicarea cetățenilor elaborată pentru proiect, unde pot fi transmise reclamații.
* Discutate în interacțiuni de grup și individuale cu comunitatea și cu persoanele afectate de proiect în timpul consultărilor față în față, virtuale, de lucru pe teren și implicări ulterioare.

Versiunea completă a documentului poate fi gasită aici: <https://madrm.gov.md/ro/content/consult%C4%83ri-publice-0?fbclid=IwAR34pT2rbs00OBU81pn9G2C8eA-bgH_dWaVGQpdeDrQR3NxmSv0fnQ0eQyg>

1. Versiunea completă a documentului poate fi gasită aici: <https://madrm.gov.md/ro/content/consult%C4%83ri-publice-0?fbclid=IwAR34pT2rbs00OBU81pn9G2C8eA-bgH_dWaVGQpdeDrQR3NxmSv0fnQ0eQyg> [↑](#footnote-ref-2)
2. Raionul Vulcănești face parte din Administrația Teritorială Autonomă a Găgăuziei. Autonomia sa este motivată etnic de predominanța poporului găgăuz. La 23 decembrie 1994, Parlamentul Republicii Moldova a adoptat „Legea cu privire la statutul juridic special al Găgăuziei”. [↑](#footnote-ref-3)
3. AMAC este Asociația Națională a Întreprinderilor de Alimentare cu Apă și Canalizare. [↑](#footnote-ref-4)
4. Inclusiv, dar nu se limitează la Universitatea Tehnică din Moldova și departamentele și colegiile tehnice ale acesteia. [↑](#footnote-ref-5)
5. Acestea includ Cahul Apa- Canal, Vulcănești Apa- Canal, Râșcani/ Costești Apa-Canal, Soroca Apa- Canal, Comrat Apa-Canal. [↑](#footnote-ref-6)
6. Conform Legii „ privind prețul normativ și modul de vânzare-cumpărare a pământului” (nr. 1308/1997 din 25.07.1997 - „Legea”) proprietarii de terenuri (care dețin fie terenuri agricole, fie non-agricole) au dreptul la compensarea terenurilor la valoarea de piață, dar nu mai mică decât valoarea normativă a terenurilor, care este stabilită de indicatorii de calitate a terenurilor. [↑](#footnote-ref-7)
7. Proiectele de documente de proiectare sunt disponibile parțial pentru subproiectele de alimentare cu apă Cahul/ Găgăuzia și Râșcani Prut Cluster. Cu toate acestea, aceste modele vor fi actualizate și extinse [↑](#footnote-ref-8)
8. Comitetul de soluționare a reclamațiilor (CSR) [↑](#footnote-ref-9)